62023TO1119(02)_INF
Üldkohtu presidendi 13. juuni 2024. aasta määrus –Lagardère vs. komisjon
(kohtuasi T‑1119/23 R-RENV)
Ajutiste meetmete kohaldamine – Konkurents – Koondumised – Teabenõue – Määruse (EÜ) nr 139/2004 artikli 11 lõige 3 – Ajutiste meetmete kohaldamise taotlus – Fumus boni iuris – Huvide kaalumine
1.
Ajutiste meetmete kohaldamine – Kohaldamise peatamine – Vastuvõetavuse tingimused – Hageja huvi taotletud kohaldamise peatamise vastu – Taotlus, milles palutakse peatada teabenõude kohaldamine – Osaliselt rahuldatud taotlus – Vajaduse puudumine lahendada taotlus osas, mis puudutab juba esitatud teavet
(ELTL artikkel 278)
(vt punktid 19 ja 22)
2.
Ajutiste meetmete kohaldamine – Vastuvõetavuse tingimused – Hagiavaldus – Vorminõuded – Taotluse eseme täpne määratlemine – Nõue muuta hagi eset kohtumenetluse käigus – Vastuvõetamatus
(ELTL artiklid 278 ja 279; Üldkohtu kodukord, artikli 156 lõige 4)
(vt punkt 35)
3.
Ajutiste meetmete kohaldamine – Kohaldamise peatamine – Ajutised meetmed – Kohaldamise tingimused – Fumus boni iuris – Põhimenetluses lahendatava hagi põhjendamiseks esitatud väidete prima facie kontrollimine – Hagi koondumistehingu kontrolli käigus esitatud teabenõude peale – Etteheited, mis puudutavad õiguskindluse põhimõtte rikkumist ja hagejast ettevõtja võimatust teabenõuet täita ilma, et ta riskiks kriminaalvastutusega – Etteheited, millel esmapilgul ei puudu alus
(ELTL artiklid 278 ja 279; nõukogu määrus 139/2004, artikli 11 lõige 3;Üldkohtu kodukorra artikkel 156 lõige 4)
(vt punktid 42, 43 ja 48–60)
4.
Ajutiste meetmete kohaldamine – Kohaldamise peatamine – Kohaldamise tingimused – Kõikide asjaomaste huvide kaalumine – Koondumistehingu kontrolli käigus esitatud teabenõude kohaldamise peatamine – Teabenõue, millele võib järgneda asjasse puutuva ettevõtja kriminaalvastutus, mis võib talle kaasa tuua kriminaalkaristusi – Asjasse puutuva ettevõtja huvi vältida olulise ja hüvitamatu kahju tekkimist prevaleerumine avaliku huvi ees säilitada liidu konkurentsinormide tõhusus – Asjasse puutuva ettevõtja kohustus tagada teabenõudes märgitud dokumentide säilimine
(ELTL artikkel 278; nõukogu määrus nr 139/2004, artikli 11 lõige 3)
(vt punktid 61–72)
Resolutsioon
1.
Puudub vajadus lahendada ajutiste meetmete kohaldamise taotlust osas, mis puudutab Euroopa Komisjonile 30. jaanuaril 2024 esitatud dokumente.
2.
Peatada komisjoni 19. septembri 2023. aasta otsuse C(2023) 6429 final, nõukogu määruse (EÜ) nr 139/2004 artikli 11 lõike 3 kohaldamise menetluses (juhtum M.11184 – Vivendi/Lagardère), mida on muudetud komisjoni 27. oktoobri 2023. aasta otsusega K(2023) 7464 final, täitmine osas, milles see puudutab dokumente, mida komisjonile 30. jaanuaril 2024 ei esitatud.
3.
Lagardère SA on kohustatud nõudma kõigilt isikutelt, keda puudutab otsus C(2023) 6428 final, mida on muudetud otsusega K(2023) 7464 final, et nad võtaksid kõik vajalikud meetmed, et tagada selle otsuse lisas osutatud niisuguste dokumentide, mida ei ole veel Euroopa Komisjonile edastatud, säilitamine vormis, mis tagab nende terviklikkuse ja muutumatuse.
4.
Jätta ajutiste meetmete kohaldamise taotlus muus osas rahuldamata.
5.
Otsustada kohtukulude kandmine edaspidi.